ב"ה

 "של נעליך מעל רגלך"

**1. שמות פרק ג':** (א) וּמשֶׁה הָיָה רֹעֶה אֶת צֹאן יִתְרוֹ חֹתְנוֹ כֹּהֵן מִדְיָן וַיִּנְהַג אֶת הַצֹּאן אַחַר הַמִּדְבָּר וַיָּבֹא אֶל הַר הָאֱלֹהִים חֹרֵבָה: (ב) וַיֵּרָא מַלְאַךְ יְדֹוָד אֵלָיו בְּלַבַּת אֵשׁ מִתּוֹךְ הַסְּנֶה וַיַּרְא וְהִנֵּה הַסְּנֶה בֹּעֵר בָּאֵשׁ וְהַסְּנֶה אֵינֶנּוּ אֻכָּל: (ג) וַיֹּאמֶר משֶׁה אָסֻרָה נָּא וְאֶרְאֶה אֶת הַמַּרְאֶה הַגָּדֹל הַזֶּה מַדּוּעַ לֹא יִבְעַר הַסְּנֶה: (ד) וַיַּרְא יְדֹוָד כִּי סָר לִרְאוֹת וַיִּקְרָא אֵלָיו אֱלֹהִים מִתּוֹךְ הַסְּנֶה וַיֹּאמֶר משֶׁה משֶׁה וַיֹּאמֶר הִנֵּנִי: (ה) וַיֹּאמֶר אַל תִּקְרַב הֲלֹם **שַׁל נְעָלֶיךָ מֵעַל רַגְלֶיךָ** כִּי הַמָּקוֹם אֲשֶׁר אַתָּה עוֹמֵד עָלָיו אַדְמַת קֹדֶשׁ הוּא: (ו) וַיֹּאמֶר אָנֹכִי אֱלֹהֵי אָבִיךָ אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב וַיַּסְתֵּר משֶׁה פָּנָיו כִּי יָרֵא מֵהַבִּיט אֶל הָאֱלֹהִים:

**2. יהושע פרק ה':** (יג) וַיְהִי בִּהְיוֹת יְהוֹשֻׁעַ בִּירִיחוֹ וַיִּשָּׂא עֵינָיו וַיַּרְא וְהִנֵּה אִישׁ עֹמֵד לְנֶגְדּוֹ וְחַרְבּוֹ שְׁלוּפָה בְּיָדוֹ וַיֵּלֶךְ יְהוֹשֻׁעַ אֵלָיו וַיֹּאמֶר לוֹ הֲלָנוּ אַתָּה אִם לְצָרֵינוּ: (יד) וַיֹּאמֶר לֹא כִּי אֲנִי שַׂר צְבָא יְדוָד עַתָּה בָאתִי וַיִּפֹּל יְהוֹשֻׁעַ אֶל פָּנָיו אַרְצָה וַיִּשְׁתָּחוּ וַיֹּאמֶר לוֹ מָה אֲדֹנִי מְדַבֵּר אֶל עַבְדּוֹ: (טו) וַיֹּאמֶר שַׂר צְבָא יְדוָד אֶל יְהוֹשֻׁעַ **שַׁל נַעַלְךָ מֵעַל רַגְלֶךָ** כִּי הַמָּקוֹם אֲשֶׁר אַתָּה עֹמֵד עָלָיו קֹדֶשׁ הוּא וַיַּעַשׂ יְהוֹשֻׁעַ כֵּן:

**3.** **דברים פרק כ"ה:** (ז) וְאִם לֹא יַחְפֹּץ הָאִישׁ לָקַחַת אֶת יְבִמְתּוֹ וְעָלְתָה יְבִמְתּוֹ הַשַּׁעְרָה אֶל הַזְּקֵנִים וְאָמְרָה מֵאֵן יְבָמִי לְהָקִים לְאָחִיו שֵׁם בְּיִשְׂרָאֵל לֹא אָבָה יַבְּמִי: (ח) וְקָרְאוּ לוֹ זִקְנֵי עִירוֹ וְדִבְּרוּ אֵלָיו וְעָמַד וְאָמַר לֹא חָפַצְתִּי לְקַחְתָּהּ: (ט) וְנִגְּשָׁה יְבִמְתּוֹ אֵלָיו לְעֵינֵי הַזְּקֵנִים **וְחָלְצָה נַעֲלוֹ** **מֵעַל רַגְלוֹ** וְיָרְקָה בְּפָנָיו וְעָנְתָה וְאָמְרָה כָּכָה יֵעָשֶׂה לָאִישׁ אֲשֶׁר לֹא יִבְנֶה אֶת בֵּית אָחִיו: (י) וְנִקְרָא שְׁמוֹ בְּיִשְׂרָאֵל **בֵּית חֲלוּץ הַנָּעַל**:

**4. יחזקאל פרק כ"ד:**  (טו) וַיְהִי דְבַר יְדֹוָד אֵלַי לֵאמֹר: (טז) בֶּן אָדָם הִנְנִי לֹקֵחַ מִמְּךָ אֶת מַחְמַד עֵינֶיךָ בְּמַגֵּפָה וְלֹא תִסְפֹּד וְלֹא תִבְכֶּה וְלוֹא תָבוֹא דִּמְעָתֶךָ: (יז) הֵאָנֵק דֹּם מֵתִים אֵבֶל לֹא תַעֲשֶׂה פְּאֵרְךָ חֲבוֹשׁ עָלֶיךָ **וּנְעָלֶיךָ תָּשִׂים בְּרַגְלֶיךָ** וְלֹא תַעְטֶה עַל שָׂפָם וְלֶחֶם אֲנָשִׁים לֹא תֹאכֵל:

**5. מסכת מועד קטן ט"ו,ב:** אבל אסור בנעילת הסנדל מדקאמר ליה רחמנא ליחזקאל ונעליך תשים ברגליך **מכלל דכולי עלמא אסור**

**6. רמב"ם הלכות אבל פרק חמישי:** (ו) מנין שהאבל אסור בנעילת הסנדל שהרי נאמר ליחזקאל ונעליך תשים ברגליך מכלל שכל העם אסורין היה בא בדרך נועל והולך וכשיכנס במדינה חולץ מנעליו:

**7. שמואל ב' פרק ט"ו:** (כד) וְהִנֵּה גַם צָדוֹק וְכָל הַלְוִיִּם אִתּוֹ נֹשְׂאִים אֶת אֲרוֹן בְּרִית הָאֱלֹהִים וַיַּצִּקוּ אֶת אֲרוֹן הָאֱלֹהִים וַיַּעַל אֶבְיָתָר עַד תֹּם כָּל הָעָם לַעֲבוֹר מִן הָעִיר:(כה) וַיֹּאמֶר הַמֶּלֶךְ לְצָדוֹק הָשֵׁב אֶת אֲרוֹן הָאֱלֹהִים הָעִיר אִם אֶמְצָא חֵן בְּעֵינֵי יְדֹוָד וֶהֱשִׁבַנִי וְהִרְאַנִי אֹתוֹ וְאֶת נָוֵהוּ:(כו) וְאִם כֹּה יֹאמַר לֹא חָפַצְתִּי בָּךְ הִנְנִי יַעֲשֶׂה לִּי כַּאֲשֶׁר טוֹב בְּעֵינָיו:**...**(כט) וַיָּשֶׁב צָדוֹק וְאֶבְיָתָר אֶת אֲרוֹן הָאֱלֹהִים יְרוּשָׁלָם וַיֵּשְׁבוּ שָׁם:(ל) וְדָוִד עֹלֶה בְמַעֲלֵה הַזֵּיתִים עֹלֶה וּבוֹכֶה **וְרֹאשׁ לוֹ חָפוּי וְהוּא הֹלֵךְ יָחֵף** וְכָל הָעָם אֲשֶׁר אִתּוֹ חָפוּ אִישׁ רֹאשׁוֹ וְעָלוּ עָלֹה וּבָכֹה:

**8. ספר הזוהר חלק ב' ק"ז,ב:** וכתיב (ש"ב טו ל) ודוד עלה במעלה הזיתים, עולה ובוכה, וראש לו חפוי, והוא הולך יחף, **ראש לו חפוי ויחף אמאי, אלא נזוף הוה,** עבד גרמיה נזוף לקבלא עונשא, ועמא הוו רחיקין מניה ארבע אמות, זכאה עבדא דהכי פלח למאריה, ואשתמודע בחוביה לאתבא מניה בתיובתא שלימתא. תא חזי, יתיר הוה מה דעבד ליה שמעי בן גרא, מכל עקתין דעברו עליה עד ההוא יומא, ולא אתיב דוד לקבליה מלה, דהכי הוה יאות ליה, ובדא אתכפרו חובוי.

**9. רות פרק ד':**  (ה) וַיֹּאמֶר בֹּעַז בְּיוֹם קְנוֹתְךָ הַשָּׂדֶה מִיַּד נָעֳמִי וּמֵאֵת רוּת הַמּוֹאֲבִיָּה אֵשֶׁת הַמֵּת קָנִיתָי \{קָנִיתָה\} לְהָקִים שֵׁם הַמֵּת עַל נַחֲלָתוֹ: (ו) וַיֹּאמֶר הַגֹּאֵל לֹא אוּכַל לִגְאָול \{לִגְאָל\} לִי פֶּן אַשְׁחִית אֶת נַחֲלָתִי גְּאַל לְךָ אַתָּה אֶת גְּאֻלָּתִי כִּי לֹא אוּכַל לִגְאֹל: (ז) וְזֹאת לְפָנִים בְּיִשְׂרָאֵל עַל הַגְּאוּלָּה וְעַל הַתְּמוּרָה לְקַיֵּם כָּל דָּבָר **שָׁלַף אִישׁ נַעֲלוֹ וְנָתַן לְרֵעֵהוּ** וְזֹאת הַתְּעוּדָה בְּיִשְׂרָאֵל: (ח) וַיֹּאמֶר הַגֹּאֵל לְבֹעַז קְנֵה לָךְ **וַיִּשְׁלֹף נַעֲלוֹ**:

**10. מסכת בבא מציעא מ"ז,א:** כתנאי וזאת לפנים בישראל על הגאולה ועל התמורה לקיים כל דבר **שלף איש נעלו ונתן לרעהו גאולה זו מכירה** וכן הוא אומר לא יגאל תמורה זו חליפין וכן הוא אומר לא יחליפנו ולא ימיר אותו לקיים כל דבר שלף איש נעלו ונתן לרעהו מי נתן למי בועז נתן לגואל רבי יהודה אומר גואל נתן לבועז

**11. משנה יומא פרק ח', א / ופירוש המשניות לרמב"ם:**  (א) יוֹם הַכִּפּוּרִים אָסוּר בַּאֲכִילָה וּבִשְׁתִיָּה וּבִרְחִיצָה וּבְסִיכָה **וּבִנְעִילַת הַסַּנְדָּל** וּבְתַשְׁמִישׁ הַמִּטָּה. (א) יום הכיפורים אסור באכילה ובשתיה וברחיצה כו' - לא ביארה התורה מניעה מאלו הדברים ביום צום כיפור, אבל אמר הכתוב לשון עינוי ה' פעמים. אמר שבת שבתון ואמר שבת שבתון ואמר ובעשור לחודש ואמר אך בעשור לחודש ואמר והיתה זאת לכם, ובא הקבלה כי באו לאסור חמשה דברים מהנאת הגוף והם האכילה והשתיה והרחיצה במים וסיכה בשמן ונעילת הסנדל ותשמיש המטה ובא בכל אחת מאלו המלות בספרים, מלת עינוי לפי שהם רמזים ואסמכתות, ועיקר איסורא קבלה.

**12. מסכת זבחים כ"ד,א:** עומד על גבי כלים על גבי בהמה על גבי רגלי חבירו פסול: מנלן דתנא דבי רבי ישמעאל הואיל ורצפה מקדשת וכלי שרת מקדשים מה כלי שרת לא יהא דבר חוצץ בינו לבין כלי שרת **אף רצפה לא יהא דבר חוצץ בינו לבין הרצפה**.

**13. מסכת ברכות נ"ד,א (משנה)/ וגמרא ס"ב,א:** לא יקל אדם את ראשו כנגד שער המזרח שהוא מכוון כנגד בית קדשי הקדשים **ולא יכנס להר הבית במקלו ובמנעלו** ובפונדתו ובאבק שעל רגליו ולא יעשנו קפנדריא ורקיקה מקל וחומר / דתניא לא יכנס אדם להר הבית לא במקלו שבידו ולא במנעלו שברגלו ולא במעות הצרורים לו בסדינו ובפונדתו מופשלת לאחוריו ולא יעשנה קפנדריא ורקיקה מקל וחומר ממנעל **ומה מנעל שאין בו דרך בזיון אמרה תורה של נעליך מעל רגליך רקיקה שהיא דרך בזיון לא כל שכן** רבי יוסי בר יהודה אומר אינו צריך הרי הוא אומר כי אין לבוא אל שער המלך בלבוש שק והלא דברים קל וחומר ומה שק שאינו מאוס לפני בשר ודם כך רקיקה שהיא מאוסה לפני מלך מלכי המלכים לא כל שכן.

**14. חזקוני** (ה) של נעליך- השלך נעליך מגזרת כי ישל זיתך ונשל גויים רבים. מעל רגליך - **כי פעמים הוא דורס במקום טינופות....**וכן אמרו רבותינו לא יכנס אדם להר הבית ונעלו ברגלו כי זה מורא מקדש.

**15. רבנו בחיי:**  (ה) של נעליך. **על דרך הפשט** הזהירו בשלילת הנעל לקדושת המקום, וכדי שלא יקל את ראשו כנגד השכינה, וזה דומה למה שאמר לו השמר מפניו ושמע בקולו אל תמר בו (שמות כג, כא): **ועל דרך השכל** של נעליך, לא אמר חלוץ כמו בענין היבום שהזכיר בו וחלצה נעלו (דברים כה, ט), ולא אמר שלוף כמו בענין הקנין שכתוב (רות ד, ז) שלף איש נעלו, אך בענין הנבואה הזכיר של מלשון שלילה, הזהירו **שישלול ממנו החומריות שהמשילם לנעלים**, לפי שהחומר דבק בגוף כמו שהמנעל דבק ברגל, וכשם שיש ביד האדם לשלול נעלו מעל רגלו כן בידו **שישלול ממנו החומריות כדי שיהיה מוכן לנבואה**, וראוי להדבק באור השכל. והזכיר ביהושע של נעלך (יהושע ה, טו) כי הזכירו על שלילת מקצת לא על כולן, וזוהי מעלתו של משה בהיותו משולל יותר מיהושע שהרי משה פירש מן האשה ונאמר לו ואתה פה עמוד עמדי (דברים ה, כז) ולא נאמר כן ליהושע:

**16. רמב"ן:** (ה) אל תקרב הלום - **לא הגיע עדיין למעלתו הגדולה בנבואה, כי בהר סיני נגש אל הערפל אשר שם האלהים** (להלן כ כא). וכן ענין הסתרת פנים, שעדיין לא עלה למה שנאמר בו ותמונת ה' יביט (במדבר יב ח) :

כי המקום אשר אתה עומד עליו אדמת קודש הוא - אע"פ שהיה רחוק מן הסנה הזהירו בזה, כי נתקדש כל ההר ברדת השכינה אל ראש ההר כאשר בשעת מתן תורה, ומשה בהר היה כי שם עלה, שנאמר ויבא אל הר האלהים חרבה (לעיל פסוק א) , והסנה היה בראש ההר, והנה כלו קדוש ואסור בנעילת הסנדל, וכך אמרו בכל מקום שהשכינה נגלת אסור בנעילת הסנדל (שמו"ר ב, יג) וכן ביהושע, וכן הכהנים לא שמשו במקדש אלא יחפים (יהושע ה, טו)

**17. אור החיים:** (ה) אל תקרב וגו' של וגו'. הנה ב' דברים יצו אותו ה', אחד שלא יקרב, ואחד שישלוף נעל רגלו שלא יעמוד בו אפילו במקום שהוא עומד בו כאומרו המקום אשר אתה עומד עליו כבר אדמת קודש הוא וצריך לדעת למה לא הקדים לומר לו הסרת מכשול שכבר הוא נתון בו שהוא עומד במנעלו על אדמת קודש, ואח"כ יצו עליו לבל יקרב הלום: ...והנה כאן צוה לו ה' מצות לא תעשה ומצות עשה - לא תעשה היא אל תקרב הלום, ואמרו ז"ל (עירובין צו) כל מקום שנאמר פן ואל אינו אלא לא תעשה ומצות עשה היא של נעלך, ואם משה יקרב הלום הרי עבר על לא תעשה, ואם לא יסיר נעלו, הגם שאינו דרך כבוד למקום, לא עבר אלא אעשה ממה שאמר לו ה' בלשון עשה, ותמיד יקדים ה' השמירה לעשיה דכתיב (דברים ד ו) ושמרתם ועשיתם, לשמור ולעשות (שם כח יג), משמרתי ומצותי (בראשית כו ה), לזה גם כן הקדים החמור, אל תקרב לא תעשה, ואח"כ עשה של וגו' שינהוג כבוד במקום המקודש: אלא שיש לנו לדעת דעת עליון, למה לא קרא אליו קודם שיעמוד במקום קדוש, לבל יקרב בנעלו אשר ברגלו על "אדמת קודש" ואולי כי אינו ראוי הדבר להתייחד הדיבור עליו כי אם בצירוף אזהרת אל תקרב הלום: **עוד אפשר לומר שלא נתקדש המקום שבו עמד עד אחר כך, והטעם שכשרצה ה' לדבר עמו שם במקום עמידתו רצה לקדשו והזהירו קודם**, ואולי כי לזה דקדק לומר תיבת "הוא" כי לא היה צריך לומר אלא המקום וגו' אדמת קודש, אלא נתכוון הכתוב באומרו "הוא" לומר ולא היה קודם:

**18. עוללות אפרים:** ומטעם זה נאמר לקדושים אשר בארץ למשה ויהושע, "של נעליך מעל רגליך" כי המקום אשר הם עומדים עליו אדמת קודש הוא, **כי בכל מקום שהם, שם שכינה עמהם,** וראוי להם לדקדק בכל שגיאה קטנה, באופן שיהיו רגליהם רגל ישרה.

**19. עקידת יצחק:** **א.** כי המנהג הטבעי הוא לעשות המנעל כפי מידת הרגל, לא הרגל לפי **המנעל...והוא כינוי נכבד לכל העניינים הטבעיים שמנהגם שימשיכו המסובבים אחר טבע** הסיבות ומידתן, לא שימצאו הסיבות לפי טבע המסובבים. ולפי שבזאת ההנהגה העליונה (=יציאת מצרים) על הרוב יתהוו ויתחדשו הסיבות הקרובות לצורך המסובבים, ולא יקווה בה אל שיימשכו המסובבים מהסיבות הטבעיות הקדומות....לזה אמר לו יתברך: **'של נעליך'** – כלומר צא מאיצטגנינותך **והעתק מדעותיך במה שתחשוב שחויב להיות המנעלים כפי מידת הרגליים שהם הסיבות**, כי המקום והמדרגה אשר אתה עומד שם עכשיו, אדמת קודש הוא משידרכו שם בנעלים. אבל **שם יתחדשו ויעשו הסיבות בעבור המסובבים.**

**ב.** נעילת הנעליים בכלל כל המלבושים והתיקונים, הנה הם עניינים הכרחיים אשר עשאום אנשים להגן עליהם מהנזקים המזומנים להם, פן תיגוף באבן רגלם, או פן יקבלו נזק מהקור או החום....**אמנם השרידים הניגשים אל ה', אינם צריכים לדבר מזה** כי תורתם ושלמות צורתם (=הרוחנית) משמרתם, כמו שנאמר כי מלאכיו יצוה לך לשמרך בכל דרכיך.

**20. אברבנאל:** והנה משה רבנו ע"ע בראותו זה היה סר לראות סיבתו, והיה מבקש לדבר סיבות טבעיות מסודרות, ועל זה אמר לו יתברך" 'של נעליך מעל רגליך', כי הנעלים הן רמז למחשות האנושיות הגשמיות, שהיה משה יושב ודורש לדעת סיבות הגלות והגאולה כפי הסברה השכלית, והודיעו יתברך כי אותן מחשבות היו בלתי מועילות...כי הנה הדבר ההוא השגחיי אלוקי, **והם יהיו ניצלים מאויביהם על דרך פלא**.